Coba jelasin Hari ini juga merupakan: dari 13 Disember dalam bahasa melayu dong

Hari Republik di Malta (1974)

Hari St. Lucia di Sweden.

1545 - Reformasi Balas: Persidangan Kristian yang diasaskan Paus Paulus III sebagai tindak balas kepada perkembangan Protestantisme, Majlis Trent bermula di Trento, Itali kini.

1577 - Sir Francis Drake meninggalkan Plymouth, England, dengan lima kapal dan 164 orang dalam pelayarannya mengelilingi dunia.

1769 - Kolej Dartmouth (gambar) di Hanover, New Hampshire, A.S. kini ditubuhkan dengan Piagam Diraja dari Raja British George III dan menjadi universiti terakhir diasaskan di Tiga Belas Koloni sebelum Revolusi Amerika.

1862 - Perang Saudara Amerika: Angkatan tentera Kesatuan di bawah Mejar Jeneral Ambrose Burnside ditewaskan dengan teruk oleh pertahanan Gabungan dalam Pertempuran Fredericksburg (gambar).

1937 - Perang China-Jepun Kedua: Tentera Jepun pimpinan Jen. Iwane Matsui menawan Nanjing di tanah besar China lalu mula menjarah, membakar, merogol dan membunuh puluh ribuan orang penduduk tempatan selama berminggu-minggu.

1981 - Perdana Menteri Poland Wojciech Jaruzelski mengisytiharkan pemerintahan tentera, menggantung kesatuan sekerja Solidarność dan memenjarakan ramai pemimpin kesatuan.

2003 - Bekas Presiden Iraq Saddam Hussein (gambar) dijumpai bersembunyi di dalam sebuah lubang oleh tentera A.S. semasa Operasi Subuh Merah dan ditangkap.

2007 - Negara-negara anggota Kesatuan Eropah memeterai Perjanjian Lisbon.

2008 - Switzerland menjadi negara Eropah ke-25 menyertai Perjanjian Schengen.

2011 - Sekurang-kurangnya lima orang terbunuh dan lebih seratus lagi cedera dalam serangan bunuh diri di Liège, Belgium.

2011 - Sultan Abdul Halim Mu’adzam Shah menjadi Yang di-Pertuan Agong Malaysia buat kali kedua, menggantikan Sultan Mizan Zainal Abidin.